CELEX: 52015PC0556
Language: bg
Date: 2015-11-09 00:00:00
Title: Препоръка за РЕШЕНИЕ НА СЪВЕТА относно присъединяването на Република Хърватия към Конвенцията от 18 декември 1997 г., съставена на основание член К.3 от Договора за Европейския съюз, за взаимопомощ и сътрудничество между митническите администрации

ЕВРОПЕЙСКА КОМИСИЯ
            Брюксел, 9.11.2015
            COM(2015) 556 final
            Препоръка за
            РЕШЕНИЕ НА СЪВЕТА
            относно присъединяването на Република Хърватия към Конвенцията от 18 декември 1997 г., съставена на основание член К.3 от Договора за Европейския съюз, за взаимопомощ и сътрудничество между митническите администрации
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               В Акта за присъединяване на Република Хърватия
                  1
                се съдържа опростена система за присъединяването на Хърватия към конвенциите и протоколите, сключени от държавите членки въз основа на член 34 от Договора за Европейския съюз (предишен член К.3 от ДЕС) или на член 293 от Договора за ЕО. Всъщност в член 3, параграф 4 от Акта за присъединяване се посочва само че Хърватия се присъединява към конвенциите и протоколите по силата на Акта.
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               В член 3, параграфи 3 и 5 от Акта за присъединяване се предвижда, че Съветът приема решение, за да определи датата, на която тези конвенции и протоколи влизат в сила за Хърватия, и да извърши всички необходими промени в тези конвенции и протоколи, наложени от присъединяването на Хърватия. Съветът действа по препоръка на Комисията след консултация с Европейския парламент.
            
            
               Приложение I към Акта за присъединяване съдържа списък на конвенциите и протоколите в областта на правосъдието и вътрешните работи. 
            
            
               С списъка фигурира Конвенцията от 18 декември 1997 г., съставена на основание член К.3 от Договора за Европейския съюз, за взаимопомощ и сътрудничество между митническите администрации
                  2
               .
            
            
               Присъединяването на Хърватия към гореспоменатата конвенция не налага внасянето на промени в нея. 
            
            
               Ето защо настоящата препоръка на Комисията за решение на Съвета има за цел единствено определянето на датата, на която Конвенцията от 18 декември 1997 г. влиза в сила за Хърватия. 
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО
            
            
               •Оценка на въздействието
            
            
               Тъй като в Акта за присъединяване вече е предвидено присъединяването на Хърватия към конвенциите и протоколите, посочени в приложение I към този акт, не е необходимо да се пристъпи към консултация със заинтересованите страни и оценка на въздействието на това присъединяване. 
            
            
               4.ОТРАЖЕНИЕ ВЪРХУ БЮДЖЕТА
            
            
               
                  Няма
               
            
            
               5.ДРУГИ ЕЛЕМЕНТИ
            
            
               •Подробно разяснение на конкретни разпоредби на предложението
            
            
               Комисията се приканва да приеме препоръката за решение на Съвета и да я предаде на Съвета и на Европейския парламент.
            
         
         
            
               Препоръка за
            
            
               РЕШЕНИЕ НА СЪВЕТА
            
            
               относно присъединяването на Република Хърватия към Конвенцията от 18 декември 1997 г., съставена на основание член К.3 от Договора за Европейския съюз, за взаимопомощ и сътрудничество между митническите администрации
               
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за Европейския съюз,
            
            
               като взе предвид Договора за присъединяване на Република Хърватия,
            
            
               като взе предвид Акта за присъединяване на Република Хърватия, и по-специално член 3, параграфи 4 и 5 от него,
            
            
               като взе предвид предложението на Комисията
                  3
               ,
            
            
               като взе предвид становището на Европейския парламент
                  4
               ,
            
            
               като има предвид, че:
            
            
               (1)Конвенцията, съставена на основание член К.3 от Договора за Европейския съюз, за взаимопомощ и сътрудничество между митническите администрации („Конвенцията“) бе подписана в Брюксел на 18 декември 1997 г. Тя ще влезе в сила 90 дни след уведомлението за приключването на конституционните процедури за приемането на Конвенцията от държавата, която като членка на Европейския съюз към датата на приемане от Съвета на акта за съставяне на Конвенцията е последната, която изпълнява тази формалност. 
            
            
               (2)В съответствие с член 32, параграф 4 от Конвенцията до влизането ѝ в сила всяка една държава членка може, при представяне на уведомлението, посочено в член 32, параграф 2 от Конвенцията, или на по-късен етап, да декларира, че ще я прилага в отношенията си с държавите членки, които са декларирали същото.
            
            
               (3)В член 3, параграф 4 от Акта за присъединяване се предвижда, че Хърватия се присъединява към конвенциите и протоколите, сключени между държавите членки и изброени в приложение 1 към Акта за присъединяване, който включва inter alia Конвенцията от 18 декември 1997 г. за взаимопомощ и сътрудничество между митническите администрации. Тези конвенции и протоколи влизат в сила по отношение на Хърватия на датата, определена от Съвета.
            
            
               (4)Съгласно член 3, параграф 5 от Акта за присъединяване Съветът взема решение за извършването на всички промени, необходими поради присъединяването на Република Хърватия към конвенциите и протоколите, посочени в член 3, параграф 4 от Акта за присъединяване. Актът за присъединяване не налага промяна на Конвенцията от 18 декември 1997 г. за взаимопомощ и сътрудничество между митническите администрации, 
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Конвенцията от 18 декември 1997 г., съставена на основание член К.3 от Договора за Европейския съюз, за взаимопомощ и сътрудничество между митническите администрации влиза в сила по отношение на Хърватия на датата, на която настоящото решение поражда действие.
            
            
               Член 2
            
            
               Текстът на Конвенцията, изготвен на хърватски език
                  5
               , е автентичен при същите условия като другите текстове на Конвенцията. 
            
            
               Член 3
            
         
         
            
               Настоящото решение поражда действие в деня след деня на публикуването му в Официален вестник на Европейския съюз.
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  ОВ L 112, 24.4.2012 г., стр. 21.
               
               
                  
                     (2)
                  ОВ C 24, 26.1.1998 г., стр. 34; последно изменена с Решение на Съвета от 6 декември 2007 г. за присъединяване на България и Румъния към Конвенцията (ОВ L 9, 12.1.2008 г., стр. 21).
               
               
                  
                     (3)
                  ОВ C […], […] г., стр. […].
               
               
                  
                     (4)
                  Становище от XX.XX.XXXX г.
               
               
                  
                     (5)
                  Хърватската езикова версия на Конвенцията ще бъде публикувана в специалното издание на ОВ на по-късна дата.